Diari Oficial de la Generalitat Valenciana


Sumari del DOGV 7842, del 02-08-2016 (2016/5525)

RESOLUCIÓ de 30 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 129/15-EAE Torrevieja, 151/15-EAE Sant Vicent del Raspeig i 155/15-EAE Vallat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5525


Data del document
:   30-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 30 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 129/15-EAE Torrevieja, 151/15-EAE Sant Vicent del Raspeig i 155/15-EAE Vallat. [2016/5525]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 129/15-EAE Torrevieja, 151/15-EAE Sant Vicent del Raspeig i 155/15-EAE Vallat.  
  
«Informe ambiental i territorial estratègic  
Títol: modificació puntual del Pla Parcial del Sector S-1 La Ceñuela.  
Promotor: Ajuntament de Torrevieja.  
Autoritat substantiva: Ajuntament de Torrevieja.  
Localització: Torrevieja (Alacant).  
Núm. expedient: 129/1800-JQX.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual del pla parcial del sector-S-1 La Ceñuela del terme municipal de Torrevieja, en els termes següents:  
En data 18 de juny de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de la modificació puntual del Pla Parcial del Sector-S-1 La Ceñuela del terme municipal de Torrevieja.  
  
1. Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya d'esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
El 6 de juliol de 2015 es comunica l'obertura d'expedient a l'Ajuntament de Torrevieja (Exp. 129/3913-CTV)  
  
2. Planejament vigent  
El planejament municipal vigent és el pla general aprovat definitivament mitjançant un acord de la Comissió Provincial d'Urbanisme d'Alacant de 22 de desembre de 1986, publicat en el BOP el 16 de gener de 1987. Al seu torn, es va aprovar el Text Refós per acord de la Comissió Territorial d'Urbanisme d'Alacant el 12 de juny de 2000, publicat en el BOP de la província d'Alacant el 8 d'agost de 2000 i la ressenya del qual es va publicar en el DOGV el 20 d'octubre de 2000. Aquest planejament no va ser sotmés a avaluació ambiental.  
El pla parcial del sector-S-1 La Ceñuela va ser aprovat definitivament per la Comissió Territorial d'Alacant, en sessió realitzada el dia 8 de gener de 2004 i publicat en el BOP el dia 9 de febrer de 2004.  
El sector-S-1 La Ceñuela del PGOU de Torrevieja limita la tipologia edificatòria, dins de les autoritzades pel pla, a l'AL (agrupació lliure), AS (aïllada) i AP (agrupació apariada) a desenvolupar en 2 plantes (7,00m) i amb una utilització intensiva del sòl en tindre en compte l'edificabilitat i ocupació. Així, el Pla Parcial disposa: «l'ús predominant ha de ser el residencial amb orientació cap al segon habitatge, en coherència amb allò que s'ha desenvolupat en la zona. Això amb una densitat d'habitatges mitjana-baixa, que permeta l'establiment d'unitats residencials tranquil·les i de poc trànsit. La tipologia predominant en la zona residencial es basarà en l'edificació aïllada i adossada en xicotets conjunts amb una alçària màxima de dos plantes, és a dir, les tipologies AS, AP, AL del pla general tal com es defineixen en el seu text articulat».  
  
3. Objecte, descripció/ característiques del pla i justificació  
Àmbit: la modificació pretesa afecta sòl urbà amb ordenació detallada delimitada pel pla parcial del sector-S-1 La Ceñuela. Aquest sector s'ubica en la zona sud del terme municipal de Torrevieja delimitant al nord amb l'avinguda de Espuña, a l'est amb la carretera N332, al sud amb el carrer Escorpiones i a l'oest amb l'avinguda de Espuña i amb el carrer Escorpiones.  
  
Objecte: l'increment d'alçària en la tipologia edificatòria dins de les parcel·les residencials (AL, AS i AD I BL) passant de dos a quatre alçàries com a màxim, això a fi de permetre solucions constructives amb una menor ocupació en planta i el consegüent augment d'espais lliures privats en parcel·les sense modificar l'edificabilitat prevista en el pla.  
  
Pla ordenació  
Justificació: radica en els paràmetres actuals fixats pel pla, que no són favorables quant a vistes, solejada, espais lliures, a més de contribuir a una sensació de massificació en l'edificació, és per això que amb l'objecte d'aconseguir un major nivell de confort i un extra de qualitat, es justifica aquest increment de l'alçària en la tipologia edificatòria de les parcel·les residencials AS, AP i AL i BL, sense modificar els paràmetres actuals fixats pel pla quant a l'edificabilitat. Actualment, la urbanització es troba totalment acabada i l'edificació executada al 30 %.  
  
Estat actual  
  
  
4. Consultes realitzades  
Per part de la direcció general competent en avaluació ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta, en la seua condició d'administracions públiques afectades, a:  
  
Consulta Informe Administració pública consultada  
02/06/15 1/0/7/15 CITMA. SubDG Ordenació, Planificació i ATE. Servei Ordenació del Territori. PATRICOVA  
02/06/15 19/02/16 CITMA. SubDG Ordenació, Planificació i ATE. S. Infraestructura Verda i Paisatge  
 18/06/15 CITMA. DG Avaluació Ambiental i Territorial: ST Urbanisme  
  
  
Nota: Els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
5. Identificació i valoració dels possibles efectes sobre el medi ambient  
D'acord amb allò que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
Aspectes urbanístics  
El Servei Territorial d'Urbanisme d'Alacant emet un informe en data 18 de juny de 2015, en què manifesta que, des del punt de vista de les seues competències, es considera que la modificació proposada afecta l'ordenació detallada per això, d'acord amb el que estableix l'article 44.5 de la LOTUP, la seua aprovació definitiva és competència de l'Ajuntament.  
Quant a les determinacions de caràcter urbanístic que incideixen en la proposta, no s'adverteix que aquesta contravinga la normativa d'aplicació.  
Risc d'inundació  
El Servei d'Ordenació del Territori emet un informe de risc d'inundació el 14 de juny de 2015 en què assenyala que la modificació proposada no es troba afectada per risc d'inundació, de conformitat amb les determinacions normatives del Pla d'Acció Territorial de caràcter sectorial sobre prevenció del Risc d'Inundació (PATRICOVA).  
  
Infraestructura verda i paisatge  
Des del Servei d'Infraestructura Verda i Paisatge, l'informe de 18 de febrer de 2015 exposa que ha d'elaborar-se un estudi d'integració paisatgística, atés que la proposta podria tindre incidència sobre el paisatge urbà així com en la percepció dels recursos paisatgístics existents en l'entorn per:  
- La introducció d'una tipologia edificatòria no prevista en el pla aprovat.  
- L'increment d'alçàries previst (de dos a quatre alçàries, màxim).  
  
El document inicial estratègic venia acompanyat de l'estudi d'integració paisatgística esmentat, però segons l'informe del Servei d'Infraestructura Verda i Paisatge, no permet valorar els efectes concrets en el paisatge de les modificacions proposades (encara que pareix que no seran significatius), per la qual cosa estableix una sèrie de consideracions que hauria d'incorporar un nou estudi d'integració paisatgística, que hauria de centrar-se en l'anàlisi de les modificacions i propostes:  
- Cal ampliar l'anàlisi visual i la valoració de la integració visual, analitzant l'efecte que l'increment d'alçàries pot tindre en la recepció de les vistes al mar, com a recurs paisatgístic excepcional, tant dels espais ja desenvolupats en el sector com del seu entorn.  
  
Aquesta justificació s'hauria d'analitzar per mitjà de tècniques visuals i gràfiques que permeten comparar la situació de partida amb la resultant de la modificació, una vegada aplicades les mesures d'integració.  
- Les mesures d'integració paisatgística s'haurien d'orientar aplicades a evitar el bloqueig de les vistes, concretant en quines parcel·les seria viable la modificació o condicionant l'alineació dels blocs en aquestes.  
- Quant al pla de participació pública hauran d'integrar-se els resultats de l'EIP en finalitzar la seua execució.  
L'informe també assenyala que en relació amb l'informe definitiu de l'EIP que ha d'incloure les qüestions plantejades, es tindrà en compte que l'informe correspondrà a l'àmbit autonòmic si l'aprovació del pla li correspon igualment a aquest àmbit, o bé si totes les determinacions afecten l'ordenació detallada, sense alterar en res l'ordenació estructural, correspondrà a l'Ajuntament l'emissió de l'informe definitiu, abans de l'aprovació definitiva de la modificació puntual.  
  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del pla general, no presenta afeccions sobre el medi ambient, ja que proposa un increment d'alçària en la tipologia edificatòria dins de les parcel·les residencials a fi de permetre solucions constructives amb una menor ocupació en planta i el consegüent augment d'espais lliures privats en parcel·les sense modificar l'edificabilitat prevista en el pla.  
  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE/del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural i, consultat respecte d'això el Servei Territorial d'Urbanisme d'Alacant, la Subdirecció General d'Ordenació, Planificació i A.T.E.; es pot concloure que el procediment d'avaluació ambiental simplificada és prou per a determinar que la proposta de la modificació puntual del pla parcial del sector-S-1 La Ceñuela, no presenta efectes significatius sobre el medi ambient.  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del pla parcial del sector S-1 La Ceñuela, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé hauran de complir-se els següents condicionants a introduir en el document:   
- D'acord amb l'informe del Servei Territorial d'Urbanisme, la proposta afecta l'ordenació detallada, per la qual cosa d'acord amb el que preveu l'article 44 de la LOTUP correspon l'aprovació definitiva a l'Ajuntament.  
En virtut d'això, es tindran en compte les directrius exposades pel Servei d'Infraestructura Verda i Paisatge, a incorporar a l'estudi d'integració paisatgística, sobre el qual haurà d'emetre informe l'Ajuntament abans de l'aprovació definitiva de la modificació puntual.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del pla parcial del sector S-1 La Ceñuela de Torrevieja, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
«Informe ambiental i territorial estratègic  
Títol: modificació puntual núm. 33 del pla general de Sant Vicent del Raspeig.  
Promotor: Ajuntament de Sant Vicent del Raspeig.  
Autoritat substantiva: Direcció Territorial d'Alacant.  
Localització: Sant Vicent del Raspeig (Alacant).  
Núm. expedient: 151/4234-ZDN.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 33 del pla general de Sant Vicent del Raspeig, en els termes següents:  
  
En data 16 de juliol de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de la modificació puntual núm. 33 del pla general, de Sant Vicent del Raspeig (Alacant).  
  
Documentació presentada  
La sol·licitud d'inici, remesa per la Direcció Territorial d'Alacant, s'acompanya del document inicial estratègic i de l'esborrany de l'estudi, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
El planejament vigent en el terme municipal de Sant Vicent del Raspeig el constitueix el pla general, aprovat definitivament per la Comissió Territorial d'Urbanisme, en data 26 de setembre de 1990. Aquest pla no va ser avaluat ambientalment.  
  
Objecte i justificació  
- Objecte. L'objecte d'aquesta modificació és l'eliminació del sistema general de l'àmbit reservat en el pla general vigent per a la possible ocupació del nou llit de la desviació del Barranquet (barranc d'Orgegia), mantenint la classificació del sòl atorgada pel pla general.  
La norma transitòria primera de les normes urbanístiques del pla general estableix la redacció d'un pla especial l'estudi i proposta d'alternatives en el cas d'un nou llit per a la desviació del Barranquet, plantejant dos possibles:  
· Una per mitjà de canalització subterrània seguint el traçat del carrer Om de la Urbanització Els Gira-sols, açò és seguint el traçat que de forma natural segueixen les aigües d'escolament.  
· Una altra, per mitjà de la desviació del llit, per a això es va determinar l'afecció descrita en el pla.  
En les normes urbanístiques es determina de la manera següent:  
«Normes transitòries  
Primera. Nou llit per a desviació del Barranquet.  
1. El pla general determina en els plans de qualificació de sòl i de règim i gestió del sòl, un nou llit per a una possible desviació del Barranquet, adscrivint el sòl a la categoria de sistema general amb la sigla ID/CN.  
La corresponent previsió en el programa d'actuació i estudi econòmic i financer s'arreplega amb el codi lD/CN/IV., imputant-se l'execució de la canalització a la Generalitat Valenciana en ser aquest l'organisme competent per a resoldre els problemes de canalització en sòl urbà.  
  
S'imputa a l'Ajuntament un 10 % del cost de l'acció per a poder escometre obres complementàries.  
2. L'especial dificultat i incidència de l'actuació determinen la necessitat que el seu desenvolupament s'escometa per mitjà de la prèvia necessitat de pla especial. en concordança amb l'article 54 d'aquestes normes. És objecte específic d'aquest pla especial l'estudi i proposta de les alternatives bàsiques de traçat i característiques per a la resolució d'aquesta canalització: Una per mitjà de canalització subterrània seguint el traçat del carrer de l'Om de la urbanització Els Gira-sols. és a dir. seguint el traçat pel qual de forma natural discorren les aigües d'escolament en l'actualitat; una altra seguint, amb les precisions que determine aquest pla, el traçat que ara es grafia en el pla.  
3. Per tant la determinació que ara es fa en el Pla de reserva de sòl per a la futura canalització ha d'entendre's no com una adscripció de sòl per a aquest sistema sinó com a àmbit d'una protecció provisional de sòl fins que no es formule i aprove el pla especial. Aquesta protecció significa la prohibició d'ubicar-hi tot tipus de construcció o instal·lació excepte els tancaments de parcel·la i els provisionals previstos en l'article 58.2 de la Llei del Sòl.»  
  
- Justificació. La modificació es justifica al·legant que la reserva de l'àmbit necessari per a la possible desviació del llit del barranc d'Orgegia, denominada «Desviació del Barranquet», ja no és necessària atés que amb l'aprovació del Pla d'Acció Territorial per a la prevenció del risc d'inundació a la Comunitat Valenciana (PATRICOVA), es va optar per la canalització subterrània a través dels vials existents, i l'administració autonòmica va procedir a l'execució de les obres de canalització durant els anys 2004 i 2005.  
- Àmbit. La present modificació comprén l'àmbit físic dels sòls adscrits pel pla general vigent a la categoria del sistema general amb la sigla ID/CN, del municipi de Sant Vicent del Raspeig (Alacant), concretament en la urbanització Gira-sols, a l'est del terme municipal.  
  
- Alternatives. L'única alternativa presentada és la que proposa eliminar l'afecció descrita (annex I, imatge 01), sense alterar la classificació dels sòls per on discorre, per considerar-la innecessària en haver-se dut a terme l'execució de la canalització del barranc d'Orgegia davall dels carrers Xops i Om, en la urbanització Gira-sols. Les obres d'execució del col·lector de desviació es van dur a terme durant els anys 2004 i 2005 per l'administració autonòmica.  
La modificació proposada afecta els següents documents del pla general:  
· Pla de qualificació global del sòl.  
· Pla de règim i gestió del sòl.  
· Pla de qualificació detallada del sòl urbà.  
El traçat de l'afecció discorre per dos classificacions de sòl distintes (sòl urbà i sòl no urbanitzable), mantenint-les però eliminant l'afecció.  
  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta de:  
  
Consulta Informe Administració pública consultada  
30/07/15 19/02/16 CITMA: SubDG Ordenació, Planificació i ATE.  
Servei d'Infraestructura Verda i Paisatge  
30/07/15 13/08/15 CITMA: SubDG Ordenació, Planificació i ATE. S d'Ordenació de Territori  
 13/07/15 CITMA: Servei Territorial d'Urbanisme  
 d'Alacant  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
Identificació i valoració de possibles efectes sobre el medi ambient  
  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
La Direcció Territorial d'Urbanisme d'Alacant emet un informe, en data 13 de juliol de 2015, en què manifesta que se sotmet a la consideració de l'Ajuntament la conveniència que la modificació proposada derogue a més la disposició transitòria primera de les normes urbanístiques, atés que ha deixat de tindre objecte per compliment de les seues previsions.  
El Servei d'Ordenació del Territori emet un informe en data 13 d'agost de 2015, en què manifesta que, des de les competències del seu servei en matèria de risc d'inundació, de la modificació proposada no es derivaran efectes significatius sobre el medi ambient i no es troba afectada per aquest risc, de conformitat amb les determinacions normatives del Pla d'Acció Territorial de caràcter sectorial sobre prevenció del Risc d'Inundació a la Comunitat Valenciana.  
  
El Servei d'Infraestructura Verda i Paisatge emet un informe de data 19 de febrer de 2016 en què assenyala:  
· Part de l'àmbit que es pretén desafectar ja té la condició de paisatge transformat, concretament la zona de sòl urbà, sobre el qual existeix ja una parcel·lació que no respecta el supòsit travat del llit existent.  
  
· Segons el document aportat, en els anys 2004 i 2005 es va executar l'obra de canalització per mitjà de col·lector subterrani a través de la urbanització Els Gira-sols, davall els carrers Xops i Om.  
Per això, ja que l'objecte per al qual es va realitzar la reserva de sòl s'ha materialitzat en un altre àmbit i amb unes altres característiques i que es manté la classificació dels sòls afectats sense proposar nous usos per a aquest àmbit, es considera que la modificació no tindrà incidència en el paisatge de Sant Vicent del Raspeig, ja que no altera ni el seu paisatge ni la seua percepció, i no és necessària l'elaboració d'instrument de paisatge per a la seua tramitació.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada no té efectes significatius sobre el medi ambient ja que els canvis proposats es limiten a eliminar una afecció de caràcter provisional del pla general, mantenint la classificació del sòl.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE/del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural i, tenint en consideració els informes emesos; es pot concloure que el procediment d'avaluació ambiental simplificada és prou per a determinar que la proposta de la modificació puntual núm. 33 del pla general, de Sant Vicent del Raspeig (Alacant), no presenta efectes significatius sobre el medi ambient.  
D'acord amb el que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 33 del pla general, de Sant Vicent del Raspeig d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé hauran de complir-se els següents condicionants a introduir en el document:  
  
1. Que es considere la proposta del STU d'Alacant per a derogar la disposició transitòria primera de les normes urbanístiques.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
ANNEX I  
Aquest annex conté les imatges procedents de la documentació presentada per l'òrgan promotor, a qui es fa referència en l'apartat anterior «Objecte i justificació».  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 33 del pla general, de Sant Vicent del Raspeig, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Modificació Puntual del Projecte de Delimitació de Sòl Urbà.  
  
Promotor: Ajuntament de Vallat.  
Autoritat substantiva: Comissió Territorial d'Urbanisme de Castelló.  
  
Localització: Vallat.  
Núm. expedient: 155/7646-CPG.  
  
La Comissió d'Avaluació Ambiental, en sessió realitzada el 29 de febrer de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual del projecte de delimitació de sòl urbà de Vallat, en els termes següents:  
En data 23 de juliol de 2015 s'ha rebut en el Servei d'Avaluació Ambiental Estratègica el document inicial estratègic amb l'objecte d'iniciar el procés d'avaluació ambiental de la modificació puntual del projecte de delimitació de sòl urbà, d'acord amb el que estableix la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
Documentació presentada  
La sol·licitud d'inici, remesa pel Servei Territorial d'Urbanisme de Castelló, s'acompanya d'esborrany de la modificació del PDSU i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
El planejament vigent en el municipi consisteix en un projecte de delimitació del sòl urbà, aprovat definitivament en 1988 i redactat a l'empara de la Llei del Sòl de 1975 i els seus reglaments. Aquest planejament no va ser sotmés a avaluació ambiental.  
  
Objecte i justificació  
L'objecte principal del document és modificar la delimitació existent del sòl urbà del municipi, ja que aquest no s'ajusta a la realitat urbanística existent. Vallat és un municipi xicotet de Castelló, el desenvolupament urbà del qual ha sigut mínim. No obstant això, s'han anat incorporant una sèrie de dotacions en resposta a les necessitats del veïnat, encara que mantenint l'estructura existent.  
S'han construït un esportiu (pista de frontó de 1.288,67 m²), un centre mèdic (365 m²), un centre cultural (400 m², desenvolupats en dos plantes de 200 m² cada una), un parc (694,93 m²), un mirador (371,12 m²) i un aparcament (485,96 m²) pensat especialment per al centre mèdic i l'ajuntament. Aquests són els elements que conformen el dotacional que vol incloure's en la delimitació del sòl urbà, i es troben ubicats al nord-oest del nucli urbà. A més es pretenen afegir 510,53 m² de vial en aquesta zona, 13,3 m² d'edificació compacta i 611,04 m² d'edificació oberta. En total s'augmenten 3.916,21 m² de dotacional i l'edificabilitat augmenta en 345,42 m², per això la superfície de sòl urbà passa de 24.181,39 m² a 28.759,91 m².  
Els objectius de la modificació són:  
· Modificar l'actual delimitació del sòl urbà per a incloure-hi el sòl dotacional de xarxa primària que ha anat configurant-se des de l'aprovació del PDSU en 1988.  
· Classificació del sòl urbà i no urbanitzable.  
· Modificar les alineacions i rasants del sistema viari dins del sòl urbà delimitat, mantenint les existents amb xicotetes modificacions.  
  
· Regular l'activitat edificatòria per mitjà de les ordenances, adaptant-les a la LOTUP, per les quals s'aproven les condicions de dissenys i qualitat dels edificis.  
Atesa la reduïda dimensió de municipi, que la intervenció és limitada, i la inexistència d'un pla general, s'opta per la modificació presentada, que és l'única alternativa definida en la documentació aportada.  
  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta de:  
  
Consulta Informe Administració pública consultada  
04/08/15 26/02/16 CHOPVT: SubDG Ordenació, Planificació i ATE. S. d'Infraestructura Verda i Paisatge  
04/08/15 CHOPVT: SubDG Ordenació, Planificació i ATE. ETCV  
04/08/15 04/09/15 CHOPVT: SubDG Ordenació, Planificació i ATE. Servei d'Ordenació del Territori (PATRICOVA)  
04/08/15 04/09/15 CHOPVT: SubDG de Medi Natural. Servei de Forestals  
04/08/15 03/09/15 CHOPVT: SubDG de Medi Natural. Servei de Vida Silvestre  
04/08/15 11/09/15 CHOPVT: DG de Transports i Logística. Servei de Planificació  
03/08/15 11/09/15 Confederació Hidrogràfica del Xúquer  
03/08/15 17/08/15 Centre de Coordinació d'Emergències  
03/08/15 27/08/15 Unitat d'Inspecció de Patrimoni Histórico-Artístico  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
Identificació i valoració dels possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que les modificacions proposades afecten el sòl forestal del municipi i el PORN del Parc Natural de l'Espadà. També compta amb zones incloses en el LIC «Curs Alt del Riu Millars» i la ZEPA «Serra d'Espadà» i, a més d'haver patit diversos incendis, el risc d'erosió és molt alt, per la qual cosa s'ha considerat necessari realitzar les consultes pertinents. D'altra banda, la nova delimitació del sòl urbà inclou un tram de la CV-194.  
  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
- El Servei d'Infraestructura Verda i Paisatge emet un informe el 26 de febrer de 2016 en què assenyala que la modificació proposada sí que té efectes sobre el paisatge per això serà necessària l'elaboració d'un estudi d'integració paisatgística. Això és degut al fet que el terme municipal es troba inclòs en tres paisatges de rellevància regional «PPR 05 Benasal, Massís del Penyagolosa i entorn de Vistabella», «PRR 06 Alt Millars», i «PRR 11 Serra d'Espadà», a més d'un PORN i el LIC del riu Millars.  
- El Servei de Vida Silvestre de la Direcció General de Medi Natural i Avaluació Ambiental emet un informe el 3 de setembre de 2015 en què manifesta que, encara que el sòl urbà de Vallat sí que està inclòs en el LIC del Curs Alt del Riu Millars, en el nucli urbà no hi ha cap hàbitat natural protegit o espècie de flora i fauna protegida. Per això considera que, en la matèria competència d'aquest servei, no es deriven efectes sobre el medi ambient ni es considera necessària l'elaboració d'estudis complementaris.  
- El Servei d'Ordenació i Gestió Forestal de la Direcció Territorial de Castelló emet un informe el 4 de setembre de 2015 en què manifesta que, consultada la cartografia del Pla d'Acció Territorial Forestal (PATFOR) de la Comunitat Valenciana, s'observa que la zona identificada com a Zona 3 «Parc» es localitza en part en sòl forestal, circumstància que ha d'arreplegar-se en la documentació presentada. D'altra banda, pel terme municipal de Vallat discorren 3 vies pecuàries que, si bé no discorren pel nucli urbà, el seu traçat i característiques han d'arreplegar-se en la documentació aportada. A més cal assenyalar que el terme municipal ha patit incendis forestals en el període comprés entre 1993 i 2010, com consta en el visor cartogràfic del CITMA, informació que també ha d'aparéixer en la cartografia aportada ja que a les superfícies cremades els serà aplicable el Decret 6/2004, que impedeix que els terrenys no urbanitzables que hagen patit incendis es classifiquen o reclassifiquen com a sòl urbà o urbanitzable. No obstant això, en la cartografia del visor del CITMA no s'observa que les noves zones incloses en el sòl urbà de Vallat estiguen afectades per aquesta patologia.  
  
A la vista de l'objecte de la modificació i tipus planejament existent, aquest òrgan ambiental considera que el reflex en la cartografia dels incendis experimentats i de les vies pecuàries haurà de fer-se quan s'elabore un instrument urbanístic que ordene el sòl no urbanitzable del terme municipal.  
- La Unitat de Patrimoni Cultural emet un informe, el 27 d'agost de 2015, en què manifesta que no veu inconvenient en la modificació pretesa.  
- El Servei de Planificació de la Direcció General de Transports i Logística emet un informe favorable l'11 de setembre de 2015, examinada la documentació aportada.  
- El Centre de Coordinació d'Emergències emet un informe el 17 d'agost de 2015 en què assenyala que:  
· El terme municipal de Vallat es veu afectat pel risc de lliscament, però aquest no afecta el sòl urbà previst en la documentació presentada.  
  
· Resulta afectat pel risc d'incendis forestals, i indica la normativa que s'haurà de reflectir en el document.  
- El Servei d'Ordenació del Territori emet un informe en data 4 de setembre de 2015, en què manifesta que, des de les competències del seu servei en matèria de risc d'inundació, de l'ordenació proposada no es derivaran efectes significatius sobre el medi ambient i la modificació no es troba afectada per aquest risc, de conformitat amb les determinacions normatives del Pla d'Acció Territorial de caràcter sectorial sobre prevenció del Risc d'Inundació a la Comunitat Valenciana. No obstant això, assenyalen que en el cas que hi haja nous creixements, han d'analitzar-se les possibles afeccions en la versió preliminar.  
  
- La Confederació Hidrogràfica del Xúquer emet un informe en data 11 de setembre de 2015 en què manifesta que, pel que fa a la disponibilitat de recursos hídrics, s'haurà de justificar l'increment de la demanda i acreditar la disponibilitat de recursos per a atendre aquesta demanda, per a la qual cosa es presentarà un estudi de demandes. Assenyala prèviament que l'Ajuntament de Vallat és titular d'una concessió de 9.330 m³/any per a abastiment, segons resolució d'expedient 1998CP0072.  
Atés que els equipaments ja s'han construït i es pretén la seua regularització, no hi ha un increment de consum dels recursos hídrics respecte a la realitat.  
S'ha observat que al sud de la CV-194 també s'han modificat els límits del sòl urbà per a incloure-hi unes edificacions existents. No s'observa l'existència d'afeccions ambientals d'aquesta modificació, si bé no s'ha justificat en la documentació.  
Respecte a la incidència del PORN del Parc Natural de l'Espadà (aprovat pel Decret 218 1997, de 30 de juliol, del Govern Valencià) en el visor cartogràfic s'observa que hi ha un error en el grafiat de les trames ja que es troben desplaçades a causa de les diferents escales de treball. Revisada la normativa s'observa que estan permesos els creixements dels cascos urbans existents com en el present cas.  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE/del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació puntual del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural i, consultat respecte d'això a les administracions afectades; es pot concloure que el procediment d'avaluació ambiental simplificada és prou per a determinar que la proposta de la modificació puntual del projecte de delimitació de sòl urbà de Vallat, no presenta efectes significatius sobre el medi ambient.  
  
D'acord amb el que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del projecte de delimitació de sòl urbà de Vallat d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé hauran de complir-se els següents condicionants a introduir en el document:  
  
1. Haurà de justificar-se la disponibilitat de recursos hídrics a fi d'obtindre l'informe de la Confederació Hidrogràfica previst en l'article 25.4 del TR de la Llei d'Aigües.  
2. S'hauran d'aplicar les mesures de prevenció contra incendis previstes en el Pla de Prevenció d'Incendis Forestals de la Demarcació Forestal de Segorbe, en l'article 32 del Decret 58/2013, de 3 de maig, del Consell (PATFOR) i les establides en el Document Bàsic de Seguretat en cas d'Incendi, secció SI 5, del Codi Tècnic de l'Edificació.  
  
3. Prèviament a l'aprovació definitiva haurà d'elaborar-se un estudi d'integració paisatgística sobre el qual haurà d'informar el Servei d'Infraestructura Verda i Paisatge. Per a la seua elaboració es tindran en compte els criteris establits per aquest Servei en el seu informe de 26 de febrer de 2016.  
4. En la proposta de pla haurà d'indicar-se que la zona 3, parc, es localitza sobre sòl forestal del PATFOR.  
5. Haurà d'incloure's en la documentació (parts informatives i justificatives) de la proposta de pla que també es canvia el límit del sòl urbà en la parcel·la situada al sud de la CV-194.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del projecte de delimitació de sòl urbà de Vallat, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de febrer de 2016.- El secretari de La Comissió d'Avaluació Ambiental: José del Valle Arocas.»  
  
València, 30 de juny de 2016.- El director general de Medi Natural i d'Avaluació Ambiental: Antoni Marzo i Pastor.